Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 1261

c) egy saját kutatóreaktorral felszerelt, nukleáris mérésekre specializált szabványügyi hivatal, az izotópanalízismérésre, valamint az abszolút sugárzás- és neutronabszorpció-mérésre. 2. Dokumentáció, információ és képzés A közös kutatóközpont átfogó információcseréről gondoskodik különösen az alábbi területeken: – nyersanyagok: a kutatás, a kitermelés, a dúsítás, az átalakítás, feldolgozás stb. módszerei, – a nukleáris energiára alkalmazott fizika, – a reaktorok fizikai kémiája, – radioaktív anyagok feldolgozása, – radioaktív izotópok felhasználása. A közös kutatóközpont szaktanfolyamokat szervez, különösen érckutatók képzése és a radioaktív izotópok felhasználása tekintetében. A dokumentációkat és információkat a 39. cikkben említett egészségvédelmi dokumentációs és tanulmányi részleg állítja össze. 3. Reaktor-prototípusok E szerződés hatálybalépése után haladéktalanul létrehoznak egy szakértői csoportot. A csoport a tagállamok programjainak összehasonlítása után a legrövidebb határidőn belül megfelelő ajánlásokat tesz a Bizottságnak az e területen megvalósítandó lehetőségekről és azok végrehajtásának módjairól és eszközeiről. Tervezett három vagy négy kis teljesítményű prototípus elkészítése, és három teljesítményreaktorban – üzemanyagok vagy moderátorok szállításával – történő részvétel. 4. Nagy neutronfluxusú reaktor A lehető legrövidebb időn belül a kutatóközpont rendelkezésére kell bocsátani egy nagy neutronfluxusú reaktort a sugárzásnak kitett anyagok vizsgálata céljából. Ebből a célból az előkészítő vizsgálatokat közvetlenül e szerződés hatálybalépését követően el kell végezni. A nagy neutronfluxusú reaktort tágas kísérleti helyiségekkel és megfelelő üzemi laboratóriumokkal kell felszerelni. II. Szerződések keretében a közös kutatóközponton kívül végzett kutatások A 10. cikkel összhangban a kutatások jelentős részét szerződések keretében a közös kutatóközponton kívül végzik el. Ezeket a kutatási szerződéseket a következő módokon lehet kialakítani: 1. A közös kutatóközpontban végzett kutatásokat kiegészítő kutatásokat kell végezni a magfúzió, az urán-235-ön kívül más elemek izotópszétválasztása, a kémia, a fizika, az elektronika, a fémkohászat és a sugárbiológia területén. 2. A tervezett anyagvizsgáló reaktor üzembe helyezéséig a kutatóközpont kísérleti helyiségeket bérelhet a tagállamok nagy neutronfluxusú reaktoraiban. 3. A kutatóközpont oly módon veheti igénybe az V. fejezettel összhangban létrehozandó közös vállalkozások különleges létesítményeit, hogy szerződéses úton egyes általános, tudományos jellegű kutatásokat átad részükre. 2004/60/II. szám Fő tételek szerinti bontás a kutatási és képzési program végrehajtásához szükséges kiadásokról (millió EFU elszámolási egységben) FELSZERELÉS MŰKÖDÉS1 FELSZERELÉS és/vagy MŰKÖDÉS ÖSSZESEN I. KÖZÖS KUTATÓKÖZPONT

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes